באיזה גיל מתחילים תסמיני הפרעת בורדרליין?
להפרעת אישיות גבולית יש  לא מעט מן המשותף עם משבר הזהות הנורמטיבי שמאפיין את גיל ההתבגרות. מרבית המטופלים הגבוליים מתחילים טיפול נפשי בגיל 18, שהוא גם הגיל המינימלי לקבלת האבחנה. עם זאת, התסמינים מופיעים כבר כמה שנים לפני כן (ב-30% מהמקרים מופיעה פגיעה עצמית כבר בגיל 12). בשנים האחרונות מתקיימת מחלוקת לגבי תסמונת שכונתה ״פתולוגיה בורדרלינית של הילדות״, בה מופיעים סימפטומים גבוליים כבר בטווח הגילים 7-12. בעוד ש-BPD בילדות מצויה במחלוקת, להפרעת אישיות גבולית בהתבגרות ובבגרות יש תוקף ומהימנות גבוהים ועקביים.
he
מה התסמינים של הפרעת אישיות גבולית?
הפרעת BPD מתאפיינת בדפוס דומיננטי ועקבי של חוסר יציבות ביחסים בין- אישיים, בדימוי העצמי ובאפקט (המצב הרגשי), לצד אימפולסיביות, שמתחילה בהתבגרות או בבגרות המוקדמת ומופיעה בשלל הקשרים.
האבחון דורש מופע של  5 או יותר מתוך הקריטריונים לאבחון BPD ב- DSM-5:

  חרדת נטישה קשה


  יחסים בין-אישיים אינטנסיביים ולא יציבים


  הפרעות בזהות 


  התנהגויות אימפולסיביות ופגיעה עצמית


  איומים ו/או ניסיונות אובדניים חוזרים ונשנים 


  אי-יציבות רגשית ושינויי מצב רוח קיצוניים


  ריקנות כרונית 


  תחושות זעם וקושי לנהל כעס


  גלישה לפסיכוזה או דיסוציאציה חריפה
he
מהי הפרעת אישיות גבולית (BPD)?
הפרעת אישיות גבולית (בורדרליין, או BPD) מתאפיינת במנעד רחב של תנודתיות ושינויים תכופים בחיי הרגש, או בהתנהגויות, מחשבות ותחושות תלויות רגשות.

חוסר היציבות הרגשי מתבטא במצבי רוח משתנים, יחסים בין-אישיים סוערים, דימוי עצמי לבילי (רעוע, לא יציב), חרדת נטישה ואימפולסיביות רבה. 

נכון להיום, בשנת 2020, אנשי מקצוע נוטים לראות הפרעת אישיות גבולית כהפרעה על ספקטרום קשיי הויסות הרגשי,  עם דגש מופחת על בורדרליין כהפרעת אישיות. 

אנשי מקצוע רבים סבורים כי הסיווג האבחוני של ההפרעה ישתנה בעתיד הנראה לעין כדי לשפר את תוקפה.
he
מהם הטיפולים היעילים ביותר בהפרעת אישיות גבולית?
בשלושת העשורים האחרונים פותחו ונבדקו מחקרית מספר שיטות טיפול פסיכולוגי חדשניות שנמצאו יעילות לטיפול בהפרעת אישיות גבולית.
אלה הן ארבע שיטות הפסיכותרפיה מבוססות המחקר שנחשבות ליעילות ביותר כיום לטיפול נפשי בהפרעת אישיות גבולית.
ניתן לקרוא מאמר נפרד על אחת מהן: 

  
    טיפול דיאלקטי-התנהגותי - DBT - פותח בהובלת מארשה לינהן, וושינגטון
  


  
    טיפול מבוסס-העברה  - TFP - פותח בהובלת אוטו קרנברג ופרנק יאומנס, קורנל
  


  
    טיפול סכמה-תרפיה - פותח בהובלת ג׳פרי יאנג, ניו יורק
  


  
    טיפול מבוסס-מנטליזציה - MBT -פותח בהובלת פיטר פונגי, לונדון
he